google/wiki40b huggingface dataset:
Mozaika

Mozaika (iš lot. musivum – pašvęsta mūzoms) – tai piešinys ar paveikslas, kai vaizdas kuriamas iš įvairių medžiagų (keramikos, akmens, metalo, medžio) panašios formos ir tekstūros gabaliukų. Šie sutvirtinami skiediniu, vašku, mastika, klijais ir pan. Paprastai mozaikos daromos ant didelių plokščių paviršių, pvz., sienų, grindų ar lubų, tačiau kartais mozaika dekoruojami ir nedideli objektai.

Rinkimo būdai

Egzistuoja du klasikiniai mozaikos rinkimo būdai:
1. „Tiesioginis“, kuomet mozaikos medžiagos dedamos į stingstantį tvirtinimo skiedinį.
2. „Atvirkščias“, kuomet mozaikos gabalėliai išvirkščia puse į viršų dedami ant pagalbinės medžiagos (audinio, kartono ir pan.), surinktas piešinys užliejamas skiediniu. Paveikslui sustingus pagalbinė medžiaga nuplėšiama. Paveikslo blokas montuojamas į pastato dalį.

Istorija

Mozaika yra viena iš seniausių dailės formų. Kretoje šis menas buvo išvystytas jau bronzos amžiuje. Antikos laikais mozaika buvo puošiamos pastatų grindys – pradžioje nesudėtingais raštais, vėliau – įmantriomis kompozicijomis iš spalvotų ir juodai baltų skaldytų akmens gabalėlių. Vėliau mozaika buvo šlifuojama. Bizantijos mene smaltos (specialus stiklas, skirtas mozaikoms) ir akmens (dažnai pusbrangio) mozaikos nebuvo šlifuojamos, tai leido išgauti ypatingą mozaikos gilumą ir spalvų sodrumą. XVI a. Italijoje labai paplito taip vadinama florentiškoji mozaika. Ji buvo daroma iš šlifuotų spalvotų akmenukų ir naudojama to meto interjero ir baldų apdailai. XVII a. labai paplito mozaikos, kurios imitavo tapybos darbus. Jos buvo atliekamos naudojant smaltą.
Gustavas III

Biografija

Kilęs iš Oldenburgų atšakos, Holšteinų-Gotorpų dinastijos. Tėvas Adolfas Frederikas, motina Luiza Ulrika. Brolis Karolis XIII.
Linkaičiai

Geografija

Per Linkaičius teka Platonio dešinysis intakas Sidabra.
Comedy Central

Comedy Central – kabelinės televizijos kanalas Jungtinėse Amerikos Valstijose, transliuojantis nuo 1991 m. balandžio 1 d. Vokietijoje kanalas pradėjo savo veiklą 2007 m. sausio 15 d.
Jau iš paties kanalo pavadinimo galima suprasti, jog kanalas yra orientuotas į komedijinio pobūdžio programas. Paskutiniais metais Comedy Central iš nedidelio kabelinės televizijos kanalo peraugo į vieną iš populiariausių kabelinės televizijos kanalų JAV.
Einoriai

Istorija

Kaimas 1921 m. išskirstytas į vienkiemius. 1922–1983 m. veikė pradinė mokykla.
Romansas

Romansas (isp. romance) – lyrikos žanras, jausmingas dainuojamasis eilėraštis, išreiškiantis trumpalaikes nuotaikas, meilės išgyvenimus.
Paprastai dainuojami solo, pritariant gitara, armonika arba kitu muzikos instrumentu. Atsirado Ispanijoje, vėliau paplito daugelyje šalių. Ypač populiarus buvo Rusijoje. Lietuvoje romansai pradėti kurti XX a. I pusėje.
Svarbiausi romansų motyvai – kitam ar kitai atiduota širdis, pradingusi meilė, ryžtas amžinai mylėti, mirties su mylimuoju pasirinkimas. Romansas iš esmės melodramiškas, juo siekiama sugraudinti, sujaudinti.
Nahva

Geografija

Gyvenvietė įsikūrusi JAE šiaurės rytuose, 506 m aukštyje virš jūros lygio, užima 5,26 km² plotą. Pasiekiama važiuojant į Madhos anklavą šiauriniu keliu  į pietus nuo Chor Fakano miesto vadovaujantis kelio ženklais, vedančiais į Naująją Madhą. Ją su Nahva jungia apie 5 km ilgio vingiuotas kalnų kelias. Įvažiuojant į eksklavą, maždaug už 80 m nuo sienos riboženklio stovi JAE policijos skyrius. Pats kaimas išsidėstęs vienoje kelio pusėje, jame yra apie 40 pastatų, taip pat medicinos punktas. Skiriamos dvi dalys – Naujoji Nahva (arčiau nuo įvažiavimo) ir Senoji Nahva (toliau nuo įvažiavimo).
Nors geografinė Nahvos padėtis neįprasta, tačiau šis kaimas nėra vienintelis eksklavas, apsuptas kito anklavo; pasaulyje yra panašių pavyzdžių, tarp kurių –  Barlė-Nasau ir Barlė-Hertogas Europoje.
Aukštaičių kova

Aukštaičių kova – Lietuvos partizanų laikraštis, ėjęs 1946–1947 m.

Istorija

Lietuvos laisvės armijos vardu leido Vytauto apygardos štabas. 
Redaktorius Bronius Krivickas.
Rytų Karibų valstybių organizacija

Istorija

OECS buvo įkurta 1981 m. birželio 18 d. pasirašius Bastero sutartį Sent Kitso ir Nevis sostinėje.
Viena pagrindinių dabartinės organizacijos tikslų yra šalių narių integraciniai ryšiai. Visos OECS narės yra oficialios arba asocijuotos Karibų sandraugos narės.
Aurelijus Veryga

Biografija

1982–1994 m. mokėsi Užvenčio vidurinėje mokykloje. 1994–2000 m. studijavo Kauno medicinos akademijos (KMA, nuo 1998 m. universitetas) Medicinos fakultete, įgijo medicinos gydytojo profesiją. 1998–1999 m. KMU studentų korporacijos „Fraternitas Lituanica“ pirmininkas. 2004 m. baigė rezidentūrą ir įgijo psichiatrijos gydytojo kvalifikaciją. Tais pačiais metais suteiktas biomedicinos mokslų daktaro laipsnis (disertacijos tema: „Priklausomybės nuo tabako epidemiologinės situacijos bei pagalbos metantiems rūkyti efektyvumo įvertinimas“). 
2004 m. pradėjo gydytojo psichiatro praktiką. Nuo 2009 m. KMU (nuo 2010 m. Lietuvos sveikatos mokslų universitetas, LSMU) Profilaktinės medicinos (vėliau Sveikatos psichologijos) katedros docentas. Nuo 2011 m. LSMU Visuomenės sveikatos fakulteto Sveikatos tyrimų instituto vadovas. 2015–2016 m. LSMU Sveikatos psichologijos katedros profesorius.
Vedęs. Žmona Rasa. Augina sūnų Tadą (g. 2001 m.), dukteris Ievą (g. 2005 m.) ir Vaivą (g. 2008 m.).

Visuomeninė ir politinė veikla

2000 m. su kolegomis inicijavo ir įkūrė Kauno miesto jaunimo narkologijos pagalbos centrą, iki 2007 m. centro vadovas. 2004 m. su kolegomis įkūrė Nacionalinę tabako kontrolės koaliciją, šios organizacijos prezidentas. 2005–2012 m. Nacionalinės sveikatos tarybos narys. Nuo 2008 m. LR Seimo sveikatos reikalų komiteto neetatinis ekspertas.
Nuo 2008 m. Europos rūkymo prevencijos tinklo ENSP (European network for smoking prevention) valdybos narys, nuo 2009 m. Šiaurės šalių alkoholio ir narkotikų prevencijos tinklo NORDAN (The Nordic Alcohol and Drug Policy Network) valdybos narys. Nuo 2012 m. Kauno miesto Bendruomenės sveikatos tarybos narys. 2016 m. LR Vidaus reikalų ministerijos Medicinos centro stebėtojų tarybos narys.
2009–2012 m. ministro pirmininko Andriaus Kubiliaus visuomeninis patarėjas narkotikų, alkoholio ir tabako vartojimo prevencijos klausimais.  2016 m. kandidatas į LR Seimą Valstiečių ir žaliųjų sąjungos sąraše, nuo 2016 m. lapkričio 14 d. LR Seimo narys.  Nuo 2016 m. gruodžio 14 d. Sauliaus Skvernelio Vyriausybėje – LR sveikatos apsaugos ministras.
BB Erzurumspor

Istorija

Klubas įkurtas 2005 m. Nuo 2011 m. žaidė TFF Trečioje lygoje.
2017/2018 m. sezone antros pakopos pirmenybėse užėmė penktą vietą. Tai leido sudalyvauti atrankoje dėl teisės žaisti elito divizione. Klubas laimėjo šią atranką ir pateko į Super Lygą.
Yinghuo-1

Misijos planas

2007 m. kovo 27 d. Kinijos ir Rusijos kosminės agentūros pasirašė susitarimą dėl bendradarbiavimo, kuris apėmė ir Kinijos Yinghuo-1 ir Rusijos Fobos-Grunt palydovų transportavimą į Marso orbitą. Po bendros apie 11 mėnesių kelionės, palydovai turėjo pasiekti Marso orbitą 2012 m. spalio mėn. ir čia išsiskirti.
Žara

Žara (dar žaras, zara, gaisas, gaisras, pašvaistė) – padangės švytėjimas rytą arba vakare. Pasireiškia saulėlydžio metu ir tuoj po jo bei prieš pat saulėtekį. Padangės žėrėjimas palengva nugęsta ir toliau būna sutemos. Susidaro saulės spinduliams atsispindint apatiniuose atmosferos sluoksniuose. Didėjantis debesuotumas, didelis dulkių, pelenų ar kitų dalelių kiekis atmosferoje nulemia ryškias žaras. Vakare žara pradžioje būna ryškiai oranžinės, auksinės spalvos, vėliau tampa raudona, o paskui alyvinė. Galiausiai lieka tik menka spalvota juosta danguje. Vakarinė žara regima ne tik vakarų pusėje – rytuose matomas žydros–pelenų spalvos pašviesėjimas, kurį sukuria Žemės šešėlis.
KS Besëlidhja Lezhë

Istorija

Klubo ištakos siekia 1930 m.
LKL 2004–2005 m. sezonas

LKL 2004–2005 metų sezonas – 12–as lygos sezonas, kuriame, pasitraukus Mažeikių Naftai, dalyvavo 9 klubai. Pirmenybėse nugalėjo Kauno „Žalgiris“, finale 4:0 vėl nugalėjęs Vilniaus „Lietuvos rytą“.

Transliacijos

Šį sezoną krepšinio gerbėjai LKL kovas matė per LRT televiziją. Transliacijų laikas – šeštadieniais, po 16 val. „Žinių“, o kai žaidė „Žalgiris“ – „Lietuvos rytas“ – prieš „Panoramą“, t. y. 18:45 val.
Muzikologija

Muzikologija (muzika + logos) – mokslas apie muziką; humanitarinių mokslų (menotyra) sritis; meno studijų sritis. Muzikos žinovai, jos istorikai, kritikai, tyrinėtojai vadinami muzikologais.

Sritys

Muzikos teorija (muzikos teorinės sistemos, muzikos kritikos teorija, šiuolaikinės muzikologijos teorijos), bendroji ir specialioji muzikologija, muzikos psichologija ir kt.

Muzikologija Lietuvoje

Lietuvos muzikos ir teatro akademija – pagrindinė muzikologijos mokslų įstaiga. Leidžia humanitarinių mokslų srities, menotyros krypties (muzikologija) periodinį mokslo žurnalą „Lietuvos muzikologija“ (išeina nuo 2000 m., leidžiamas 1 kartą per metus; apimtis 25–26 p.)
Muzikologo specialybę šiuo metu galima įgyti tik Lietuvos muzikos ir teatro akademijoje Vilniuje.
Oskaras Jusys

Biografija

1961-1972 m. mokėsi Troškūnų vidurinėje mokykloje, 1972-1977 m. studijavo VU Teisės fakultete, ten dirbo asistentu. 1978-1981 m. studijavo Maskvos M. Lomonosovo universiteto Teisės fakulteto aspirantūroje. 1981 m. gruodžio 25 d. apgynė kandidatinę disertaciją „Tarybinių piliečių paveldėjimo teisių gynimas kapitalistinėse šalyse" (1993 m. nostrifikuota; socialinių mokslų teisės krypties daktaras).
1981-1985 m. VU Teisės fakulteto vyresnysis dėstytojas, 1986-1990 m. docentas. Stažavosi Kolumbijos (Niujorkas, JAV) universiteto Teisės fakultete pagal IREX studentų mainų programą. 1990-1993 m. LR URM Teisės departamento direktorius, 1993-1994 m. LR užsienio reikalų ministro patarėjas, JAV teisinės firmos „McDermott, Will and Emery" Vilniaus filialo direktorius. 1994-2000 m. nepaprastasis ir įgaliotasis ambasadorius, LR nuolatinis atstovas Jungtinėse Tautose, 2000-2001 m. LR užsienio reikalų viceministras.
2001–2005 m. nuolatinis LR atstovas Europos Sąjungoje (Briuselyje), 2005-2009 m. LR užsienio reikalų ministerijos sekretorius. 2009 - 2012 m. O.Jusys buvo Lietuvos ambasadorius Jungtinėje Didžiosios Britanijos ir Šiaurės Airijos Karalystėje.
Šiuo metu - Lietuvos URM Jungtinių Tautų, tarptautinių organizacijų ir žmogaus teisių departamento direktorius.
Žmona Roma. Sūnus Edvinas (g. 1983 m.).
Madaba

Istorija

Madaba gyvenama nuo ankstyvos senovės (randama viduriniojo bronzos amžiaus paminklų). Vėliau tapo moabitų pasienio miestu. II–VII a. miestas buvo valdomas romėnų ir bizantiečių, per jį ėjo Karalių kelias, kūrėsi bažnyčios. Vėliau Madaba užkariauta Omejadų kalifato. Archeologiniai kasinėjimai pradėti 1880 m.
Vytautas Andrejaitis

Biografija

Mokėsi Akmenės vidurinėje mokykloje, 1959 m. baigė Kauno politechnikos instituto Hidrotechnikos fakultetą, specialybė – statybos inžinierius.
1958 m. studijuodamas pradėjo dirbti laikraščio „Kauno tiesa“ redakcijoje, pramonės, statybos ir transporto skyriaus vedėjas. Nuo 1962 m. Eltos korespondentas Kaune, nuo 1968 m. Lietuvos radijo ir televizijos komiteto televizijos transliacijų grupės Kaune vyresnysis redaktorius, nuo 1974 m. RTV Kauno vyriausiosios redakcijos vyr. redaktoriaus pavaduotojas, 1991–1997 m. vyresnysis redaktorius.
Rengė laidas visuomeninėmis ir ekonominėmis temomis; informacinės publicistinės laidos: „Savaitės aidai“ ir „Sekmadienio rytą“, rengtos kartu su kitais Kauno žurnalistais; laidų ciklas ir dokumentinis filmas „Palangos Juzės keliais,“ ciklas „Prie gimtinės slenksčio“ ir kt. 
Nuo 1958 m. Lietuvos žurnalistų sąjungos narys. 2004 m. žurnalistikos senjorų klubo „MES“ iniciatorius ir pirmasis vadovas. Palaidotas Petrašiūnų kapinėse.
Lauryno Stuokos Gucevičiaus aikštė

Lauryno Stuokos-Gucevičiaus aikštė yra Kupiškio miesto centrinėje dalyje, tarp S. Dariaus ir S. Girėno ir Gedimino gatvių. Skveras pavadintas kraštiečio, architekto Lauryno Gucevičiaus vardu. Auga liepos, klevai, kaštonai, taip pat daug gėlių rūšių. Kasmet prieš Šv. Kalėdas įžiebiama miesto eglė.
Į šiaurę nuo aikštės stovi buvusi žydų sinagoga (dab. Kupiškio viešoji biblioteka), taip pat netoli Henriko Orakausko skulpūrų: „Avinėli, pasipurtyk!“, „Merkurijus“, skulpūrinė kompozicija „Kupiškėnų vestuvės“, paminklas L. Stuokai-Gucevičiui bei daugelis daug kitų kūrėjo darbų.
Mėlynųjų Vandenų mūšis

Mūšis

Lietuvos Didžiosios Kunigaikštystės apie 20-25 tūkst. karių kariuomenei vadovavo Lietuvos didysis kunigaikštis Algirdas, Aukso ordos apie 20 tūkst. karių kariuomenei – Chadžibėjus, Kutlubugas ir Dmitrijus. Aukso ordos pajėgos buvo sumuštos, jos valdos iki Baltosios pakrantės tarp Dniepro žemupio ir Pietų Bugo žiočių nuniokotos. Manoma, pakrantė tapo priklausoma nuo Lietuvos Didžiosios Kunigaikštystės.

Pasekmės

Išvaduotą Podolę Algirdas atidavė valdyti Karijotaičiams, o Kijevą – vyriausiajam sūnui Vladimirui.  Iš Kijevo ir Kijevo žemės buvo išvyti Aukso ordos baskakai (manoma, iki tol nuo apie 1325 m. čia buvo Lietuvos Didžiosios kunigaikštystės ir Aukso ordos dvivaldystė). Mėlynųjų Vandenų mūšis – pirmasis didelis mongolų-totorių pralaimėjimas Rytų Europoje. Po jo Lietuvos Didžiosios Kunigaikštystės valdos pasiekė tarptautinės prekybos pietinį kelią iš Vidurio Europos per Podolę į Genujos kolonijas Juodosios jūros šiaurinėje pakrantėje, sustiprėjo Lietuvos Didžiosios Kunigaikštystės ir Lietuvos didžiojo kunigaikščio Algirdo įtaka rusų žemėse.
Irena Ermanytė

Biografija

1960 m. baigė Vilniaus pedagoginį institutą. 1993 m. humanitarinių mokslų daktarė.
Nuo 1961 m. dirba Lietuvių kalbos institute. Su kitais 1973–1997 m. rašė (t. 9-18) ir 1996–2002 m. redagavo (t. 17-20) Lietuvių kalbos žodyną. Paskelbė kalbos kultūros, toponimikos straipsnių.
Dešimtkojai vėžiai

Dešimtkojai vėžiagyviai Lietuvoje

Lietuvoje aptinkamos 6 rūšys: 1 vietinė, 5 introdukuotos ar tapusios invazinėmis.
Dalia Vitkūnienė

Dalia Marytė Vitkūnienė (g. 1944 m. rugsėjo 1 d. Anykščių raj. Pesliuose) – pedagogė, Zarasų rajono visuomenės veikėja.

Biografija

1951–1962 m. mokėsi Zarasų 1-oje vidurinėje mokykloje. 1962 m. įstojo į Vilniaus valstybinį pedagoginį institutą, studijavo rusų kalbą ir literatūrą. 1990 m. įstojo ir 1994 m. baigė Vilniaus pedagoginio universiteto istorijos fakultetą, įgijo istorijos ir politologijos mokytojos specialybę.
1965 m. pradėjo pedagoginį darbą Švenčionių 1-oje vidurinėje mokykloje rusų kalbos ir literatūros mokytoja. Kartu dirbo LKJS Švenčionių rajono komitete, vėliau – Švenčionėlių mokykloje – internate. Nuo 1973 m. Zarasų žemės ūkio mokyklos rusų kalbos ir literatūros dėstytoja, nuo 1980 m. – šios mokyklos direktoriaus pavaduotoja. Nuo 1986 m. rugsėjo Zarasų 2-osios vidurinės mokyklos (nuo 1997 m. Zarasų Pauliaus Širvio pagrindinė mokykla) rusų kalbos ir literatūros mokytoja, nuo 1994 m. mokyklos direktoriaus pavaduotoja, nuo 1996 m. iki 2010 mokyklos direktorė.
1996 m. Lietuvos krikščionių demokratų partijos Zarasų skyriaus narė, 2006 m. partijos Tvarka ir teisingumas (liberalai demokratai) narė. 2010 m. Lietuvos krikščionių partijos narė. Moka rusų, lenkų vokiečių kalbas. Sutuoktinis Pranciškus, sūnus Mindaugas.
Åsane Fotball

Istorija

Klubas įkurtas 1971 m. Pastaraisiais metais žaisdavo žemesniuose šalies futbolo divizionuose.
2015 m. pateko į antros pakopos pirmenybes.
Jan Adamowicz

Biografija

Gimė 1871 m. liepos 11 d. Jašiūnuose, Juzefo ir Katažinos Duškevič šeimoje. Mokėsi Vilniaus realinėje mokykloje. Po tėvo mirties metė mokslus ir nuo 1886 m. pradėjo dirbti geležinkelyje. Nuo 1888 m. prekybininku Sankt Peterburge. 1891–1895 m. tarnavo Rusijos imperijos kariuomenėje. Grįžęs iš kariuomenės dirbo Vilniuje. 1902 m. vedė Stanislavą Kovalevską. 1903 m. vėl pašauktas į kariuomenę, kariavo Rusijos-Japonijos kare. Paimtas į nelaisvę iš kur išvyko į JAV, vėliau Australiją ir Vokietijos imperiją. 1913 m. grįžo į Vilnių, kur įsidarbino restorane. Pasibaigus I pasauliniam karui grįžo į Jašiūnus, kur perėmė tėvų ūkį.
1918 m. gruodį įstojo į organizaciją Straż Kresowa ir prisijungė prie Lenkijos kariuomenės. Atstovavo Vilniaus kraštą Paryžiaus taikos konferencijoje, kur pasisakė už tai, kad Vilniaus kraštas priklausytų Lenkijai. Nuo 1919 m. buvo Šalčininkų valsčiaus vaitas. 1920 m. Vilnių užėmus bolševikams buvo paimtas į nelaisvę, bet sugebėjo pabėgti. 1922 m. tapo Vidurinės Lietuvos Seimo nariu. 1922 m. lapkritį Švenčionių rinkiminėje apylinkėje išrinktas į Lenkijos seimą. Nuo 1944 m. spalio Lenkijos patriotų sąjungos Vilniaus skyriaus narys.
Ponto stepė

Ponto stepė arba Ponto-Kaspijos stepė – didelės bemiškės teritorijos Europos rytiniame pakraštyje, tarp šiaurinio Juodosios jūros kranto vakaruose ir Kaspijos jūros bei Uralo kalnų rytuose. Driekiasi per Ukrainos, Rusijos ir Kazachstano teritorijas. Ponto stepė yra dar didesnio Eurazijos stepės regiono dalis ir rytuose pereina į Kazachijos stepę.
Užima ~994 000 km² teritoriją. Pietinė stepės riba – Kaukazo kalnai, šiaurinė – miškų juosta. Būdingi bemiškiai žolinių stepių plotai, dabar daugiausia išdirbti. Kaspijos pakrantėse pasitaiko pusdykumių. Klimatas ryškiai žemyninis, vasaros karštos, žiemos speiguotos, kritulių iškrenta nedaug, dažnos sausros. Geologiškai Ponto stepė susiformavo iš Turgajaus jūros dugno.
Ščučino žydų kapinės

Ščučino žydų kapinės (lenk. Cmentarz żydowski w Szczuczynie) − žydų kapinės Ščučino mieste Grunwaldzka gatvėje. Kapinių plotas 3.3 ha. Per II pasaulinį karą kapinės buvo sunaikintos.
Vėluvos apskritis

Istorija

Vėluva – sena prūsų notangų žemė. Ją 1255 m. užėmė Vokiečių ordinas ir pastatė kelias pilis buvusių notangų pilių vietose. 1347 m. ir 1376 m. kraštą buvo užėmusi Lietuvos didžiojo kunigaikščio Kęstučio kariuomenė. Vėluvoje 1362 m. pakrikštytas Kęstučio sūnus Vaidotas.
Kraštas pasižymėjo duoninių javų derliais, veikė keliolika malūnų ir kepyklų. Vėliau Vėluvos žemė garsėjo čia auginamais trakėnų veislės žirgais, veikė keli dideli jų žirgynai, buvo rengiami žirgų turgūs. 1894 m. nutiestas geležinkelis Šepučiai-Eitkūnai ir Prūsijos valstybinis plentas.
Apskrityje buvo Alnos, Tepliavos ir Vėluvos miestai, 112 gyvenviečių ir 3 valstybiniai dvarai. 1938 m. tik kelios gyvenvietės buvo pervadintos vokiškais vardais.

Lietuviai

Vokiečių oficialios statistikos duomenimis, 1825 m. Vėluvos apskrityje lietuviškai kalbėjo daugiau, kaip pusė gyventojų, 1852 m. apie 38 %, 1890 m. apie 25 % žmonių.
Diskreti kosinuso transformacija

Diskreti kosinuso transformacija (DCT) išreiškia baigtinę taškų seką funkcijų kosinusų suma, o tos funkcijos keičiasi skirtingais dažniais. DCT yra pritaikoma moksle ir inžinerijoje.
Andžejus Lipskis

Biografija

Lenkijos bajorų Lipskių giminės atstovas, herbo „Grabe“ savininkas. Kalvininsto Jano Lipskio ir Reginos Semiakovskos sūnus. Buvo auklėjamas kalvinizmo dvasioje. Po mokslų Lenkijoje išvyko į užsienį. Studijavo teisę Strasburgo ir Geidelbergo universitetuose. 1592 metais gavo juristo laipsnį. Vėliau perėjo į katalikybę.
1596 metų vasarą palaikant R. Tulickiui gavo karaliaus kanceliarijos raštininko pareigybę, o taip karališko teismo asesoriaus. 1599 metais Andžejus Lipskis buvo įšventintas į šventikus.
Kaip karaliaus sekretorius (nuo 1601 metų) Andžejus Lipskis buvo pasiuntiniu į imperijos seimą Regensburge ir vykdė įvairias diplomatines funkcijas. 1602 metais jis išvažiavo į Romą, kur 1605 metų balandžio 14 d. gavo Romos kanoniškos teisės laipsnį. Grįžęs į Lenkiją tapo Gniezno ir Plocko kustošu, Krokuvos scholastiku ir kanauninku. 1617 metais jis gavo Lucko vyskupo titulą. 1618 metais Andžejus Lipskis buvo paskirtas Karūnos pakancleriu, o 1620 metais, po Stanislovo Žolkievskio mirties užėmė Karūnos didžiojo kanclerio pareigybę. 1623 metais jis tapo Kujavijos vyskupu, o 1630 metais buvo paskirtas Krokuvos vyskupu.
Juridinių vadovėlių ir knygų ir karaliaus Žygimanto III Vazos valdymo istorijos autorius. Reformatų vienuolyno Vroclaveke įkūrėjas. Vavelio katedroje perstatė Švento Motiejaus ir Švento Mateušo koplyčią (šiandien vadinasi Lipskio koplyčia), kurioje jis buvo palaidotas po 1631 metų rugsėjo 4 d. mirties.
Simonas Kosakovskis

Biografija

Bajorų Kosakovskių giminės atstovas, herbo „Slepowron“ savininkas. Žemaitijos stalininko ir Kauno sargybinio Dominyko Kosakovskio (1711–1743) ir Marianos Zabielos jaunesnysis iš keturių sūnų. Vyresnieji broliai – Vitebsko ir Braclavo vaivada Mykolas, Livonijos kaštelionas Antanas, Livonijos vyskupas Juozapas Kazimieras. 
Išsilavinimą gavo jėzuitų kolegiume, Kaune ir Karaliaučiaus universitete. 1763 metais gavo Kauno pataurininkio pareigybę. 1764 ir 1766 metais buvo du kartus renkamas pasiuntiniu (deputatu) į seimus.
1767 metais Simonas Martynas Kosakovskis prisijungė prie Radomo konfederacijos, tais pačiais metais buvo Radomo konfedracijos diplomatinės misijos Rusijoje sekretorius. 
Iš pradžių palaikė Stanislovą Augustą, bet po to pasisakė su aštria kritika Repnino seime ir prisijungė prie Baro konfederacijos. 1768 metų rudenį rusų armijos antpuolis privertė jį išvažiuoti į Prūsiją. 
1775 metais susitaikė su karaliumi ir tapo vienu iš prorusiškos grupuotės vadų. 1790 metais generolo-majoro laipsnyje įstojo į Rusijos armiją ir dalyvavo kariniuose veiksmuose prieš Turkiją Balkanuose. Tapo vienu iš Targovicos konfederacijos organizatorių ir vadų. 1792 metais jo vadovaujamas Rusijos korpusas pradėjo antpuolį į ATR teritoriją iš Polocko pusės. Rusų armijos 1792 metais  paimtame Vilniuje pasiskelbė Lietuvos lauko  etmonu.  1793 metais tapo Lietuvos didžiuoju etmonu.
Prasidėjus Kosciuškos sukilimui, 1794 m. balandžio 24 d. dėl Rusijos politikos palaikymo buvo sukilėlių pakartas Vilniaus rotušės aikštėje. Palaidotas Jonavos bažnyčios požemiuose.

Šeima ir vaikai

Buvo vedęs Terezę Potocką, Voluinės vaivados Mykolo Potockio (apie 1660–1749) dukterį nuo antros santuokos su kunigaikštyte Maricijona Oginska (1713–1766). Pirma santuoka Terezė buvo ištekėjusi už Minsko vaivados Juozapo Jurgio Hilzeno, su kuriuo išsiskyrė. 
Vaikai: Natalija Kosakovska

Literatūra

Vydas Dolinskas. “Simonas Kosakovskis. Politinė ir karinė veikla Lietuvos Didžiojoje Kunigaikštystėje 1763-1794 m.”. Disertacija, 2001 m., disertacinio darbo vadovas – prof. M. Jučas (Vilnius: Vaga, 2003. – 773 p.)
Kvala Lumpūro paukščių parkas

Kvala Lumpūro paukščių parkas (malaj. Taman Burung Kuala Lumpur) – paukščių parkas įkurtas 1991 m. Kvala Lumpūre, Malaizijoje. Parkas išsidėstęs Ežeringųjų sodų rajone ir yra didžiausias pasaulyje atviras paukštynas, užimantis daugiau nei 8 ha plotą. Parke gyvena daugiau nei 2000 paukščių, tarp kurių yra 200 skirtingų rūšių. Dalis paukščių dovanoti žmonių ir atsiųsti iš kitų valstybių, tokių kaip Australija, Naujoji Gvinėja, Tailandas, Tanzanija, Nyderlandai, Kinija. Parkas yra vienas žinomiausių turistinių atrakcionų Malaizijoje, kuris kasmet pritraukia iki 200 000 lankytojų. 2008 m. gruodžio 5 d. parką aplankė buvęs JAV prezidentas Bilas Klintonas.

Parko idėja

Paukščių parko išskirtinis bruožas – „laisvojo skrydžio“ idėja, tai yra dauguma paukščių nėra uždaryti narveliuose ir voljeruose. Visa parko teritorija uždengta tinklu, pritvirtintu prie stulpų.
Lankytojai turi galimybę iš arti susipažinti su 800 paukščių, kurie priklauso 60 vietinių ir atvežtinių rūšių, gyvenimu. Paukščiams yra sukurtos beveik identiškos laukinėms gyvenimo sąlygos. Geriausias projekto sėkmės įrodymas tas, kad paukščiai prisitaikė prie parko sąlygų ir ėmė natūraliai daugintis sukdami lizdus ir augindami jauniklius ir šis ciklas tęsiasi metai iš metų.

Neskraidantys paukščiai

Kvala Lumpūro paukščių parke surinktos visos neskraidančių paukščių rūšys: afrikinis strutis, paprastasis nandas, mėsėdis šalmuotasis kazuaras ir emu.
PAO Aittitos Spata FC

Istorija

Klubas įkurtas 1947 m. Ilgą laiką žaidė žemesniuose šalies divizionuose.
2017/2018 m. nugalėjo Trečios pakopos pirmenybėse ir iškopė į Antros pakopos pirmenybes.